You are here: Home Information Articles | News Latest News Herfs Plante Verkoop
Daar is gewoonlik oor die 2000 plante beskikbaar, van die gewone gewilde tuinplante tot die skaarser fynbos spesies. Op die oomblik het die Tuin ook 'n goeie verskeidenheid klein vetplantjies en heelwat van die groter aalwynsoorte. Daar sal ook oor die 30 verskillende boomsoorte, wat in die Suid Kaap voorkom, beskikbaar wees.
Omdat baie van die plante self by die Tuine gekweek word, kan die pryse redelik laag gehou word. Daar word ook inheemse plante van New Plant Kwekery aangekoop om die verskeidenheid te verhoog. Die plaaslike Protea en Speldekussing kwekerye, Petals en Die Bof, sal ook uitstellings hê en van hulle plante te koop aanbied.
'n Hoogtepunt hierdie jaar sal 'n uitstalling wees deur die Suid Kaap Herbarium, wat 'n integrale en belangrike deel van die Botaniese Tuin is.
Verskeie stalletjies waar verversings te koop aangebied sal word sal aanwesig wees.
Saterdag, 5 April, se groot aantrekkingskrag sal die teenwoordigheid van Bruce Fordyce wees. Hy gaan die eerste ParkrunSA, wat weekliks in die Tuine gaan plaasvind, om 8vm open.